A Time to Kill

A Time to Kill, , 1996ko Joel Schumacher estatubatuarrak zuzendutako drama film bat da, John Grisham idazlearen A Time to Kill eleberrian oinarritua. Matthew McConaughey, Sandra Bullock, Samuel L. Jackson, Kevin Spacey, Brenda Fricker, Oliver Platt, Charles S. Dutton, Ashley Judd, Patrick McGoohan eta Donald Sutherland aktoreek antzeztu zuten.

 Argumentua 

AEBetako Hegoaldeko Mississippi estatuko Canton udalerri lasaian, Billy Ray Cobb eta James Louis 'Pete' Willard gazte zuri mozkortu eta arrazistek hamar urteko Tonya Hailey neskato beltza basatiki bortxatu eta jipoitu dute eta segidan, urkatzen saiatu eta erreka batera larriki zauritua bota. Udalerriko gehiengo zuria basakeria horren aurka dago. Neskatilaren aita Carl Leek (Samuel L. Jackson) justizia bere eskutik hartzea erabaki du eta bi gazte zurien epaiketa egiten ari denean, hainbat ikusle txundituren aurrean, bortxatzaileak tiroz hil ditu.

Hamar egunean zehar, bertako kaleetan tentsioa eta liskarrak areagotuz doaz, Ku Klux Klanen suzko gurutzea agertzeraino. Aldiz, Carl Lee heriotza zigorra jaso dezakeen epaiketa bati aurre egin behar dio.

Giro nahasi horren erdian, Jake Brigance (Matthew McConaughey) abokatu zuri gazteak eta Massachusetts estatutik iritsi berri den pentsamolde liberaleko Ellen Roark (Sandra Bullock) laguntzaileak epaiketan Carl Leeren defentsa egitea onartu dute, beren bizitza eta ingurukoena arriskuan jarrita.

 Aktoreak 
 Sandra Bullock: Ellen Roark.
 Samuel L. Jackson: Carl Lee Hailey.
 Matthew McConaughey: Jake Brigance.
 Kevin Spacey: Rufus Buckley.
 Donald Sutherland: Lucien Wilbanks.
 Oliver Platt: Harry Rex Vonner.
 Ashley Judd: Carla Brigance.
 Kiefer Sutherland: Freddie Lee Cobb.
 Charles S. Dutton: Ozzie Walls sheriffa.
 Brenda Fricker: Ethel Twitty.

 Kanpo estekak 
 A Time To Kill filmaren IMDBko fitxa irakurgai 

Kategoria:Joel Schumacherrek zuzendutako filmak
Kategoria:John Grishamen idazlanetan oinarritutako filmak
Kategoria:Ameriketako Estatu Batuetako filmak
Kategoria:Arrazakeriari buruzko filmak
Kategoria:Hilketei buruzko filmak
Kategoria:Bortxaketei buruzko filmak
Kategoria:Sexu abusuei buruzko filmak
Kategoria:Epaiketeei buruzko filmak
Kategoria:Abokatuei buruzko filmak
Kategoria:Ku Klux Klanari buruzko filmak
Kategoria:Drama filmak
Kategoria:Thrillerrak
Kategoria:Mississippin girotutako filmak
Kategoria:Eleberrietan oinarritutako filmak
Kategoria:1996ko filmak